康熙筆画:8画部外筆画:5画
查询·新华字典
〔古文〕怘《唐韻》《集韻》《韻會》《正韻》
古慕切,音顧。《說文》四塞也。从囗古聲。《徐鍇曰》淮南子謂九州之險,爲九州之塞也。《禮·禮運》城郭溝池以爲固。《周禮·夏官·掌固》掌修城郭溝池樹渠之固。《註》掌國所依阻者。城郭已下數事,皆是牢固之事也。《孟子》固國不以山谿之險。
又《唐韻》堅也。《論語》學則不固。《詩·魯頌》式固爾猷,淮夷卒獲。《禮·曲禮》將適舍求無固。《註》就館不能無求於主人,執所欲,而必得之,非爲客之義。
又《廣韻》再辭也。《書·大禹謨》禹拜稽首固辭。《禮·投壺》敢固以請。《註》固之言如故也,如故者,重辭也。
又執一不通也。《論語》非敢爲佞也,疾固也。《孟子》固哉,高叟之爲詩也。
又鄙陋也。《禮·曲禮》輟朝而顧君子謂之固。《註》謂鄙野不達禮也。
又《哀公問》公曰:寡人固不固,焉得聞此言。《註》固,陋也。
又本然之詞。《孟子》天下固畏齊之强也。《又》固所願也。
又已然之詞。《孟子》夫世祿,滕固行之矣。
又《屈原·離騷》自前世而固然。
又常然之詞。《孟子》若固有之。
又固守也。《論語》君子固窮。
又姓。《說苑》有固乗。
又僕固,複姓。唐有僕固懷恩。
又固始,漢侯國名。成固,縣名。固陵,聚名。《後漢·郡國志》固始國,屬豫州汝南郡。成固,屬益州漢中郡。固陵,屬豫州
國陽夏縣。
又與錮通。《禮·月令》季冬行春令,國多固疾。《註》謂久疾不瘥也。
说文解字

说文解字

固【卷六】【囗部】
四塞也。从囗古聲。古慕切

说文解字注

(固)四塞也。四塞者無罅漏之謂。周禮夏官掌固注云。固、國所依阻者也。國曰固。野曰險。按凡堅牢曰固。又事之巳然者曰固、卽故之假借字也。漢官掌故、唐官多作掌固。从囗。古聲。古慕切。五部。